- Yohans Bek'o
- <
- 18
- >

18
Babilon b dihtsok'o
1 Maniyere il een alo detsts k'osh melakiy iko darotse b́ oot'fere tbek'i, b́mangi golaatse tuutson datsú sháán bwtsi, 2 Isa. 13:21; 21:9; Erm. 50:39; 51:8; Bek'. 14:8 k'áári eenonowere hank'o ett b́kúúhi, «Eenú Babilon dihirane! dihirane! Fo'erawwots beyoko woterane! kim shayirwotssh k'eyoko woterane! kim kafwotsnat wic'its shit'its s'otswotssh*S'ootsa: Etirwo ik ik yoots kishon guut'ets mas'aafi biitsotse aaliye. moo woterane! 3 Isa. 23:17; Erm. 51:7 B widiko weyiniyon dutsets biron mashit ash jamwotssh ishk'rerane, datsatsi nugúswotsu binton widetswotsi woterne, datsatsi jaaktswotswere beyi sheengatse tuutson galetswotsi wotwtserne.»
4 Isa. 48:20; Erm. 50:8; 51:6; 45 K'osh k'aaronowere darotse hank'o b́ etfere t shishi,
«Ti ashuwotso! morr finon binton ik wotk'ayere,
biyats bodet een gondbek'atse kaytswotsi wotk'ayere,
Biyokere keere!
5 Aze. 18:20-21; Erm. 51:9 B morri dako darots b́bodtsotse,
Ik'o b gond finwotsi gawdek're,
6 Dub. 137:8; Erm. 50:29 Bi imtsok'o betsde bish imre,
b fints finok'o git kisho bish dayere,
Bi k'osh k'osh úshúwotsi bi'eekts wanc'ots
git kisho eenshde'er bish eekk'roore,
7 Bi b took mangosh beyi sheengo bi imtsok'o bodtso
kúúnonat shiyano bish imere
Bi b nibon
‹Nugúsuk'o beedek're,
t'owu mááts taanaliye,
shiyanonwere b́ jamon tiyats boratse› etaat b ít'iri.
8 Mansh biko een gond bek'jamó ik aawon biyats bodetwe,
K'ironat shiyanon k'ak'onwere biyats bodetúne,
tawonowere mis'etwane,
Biyats angshitwo
doonzo Izar Izewer kup'e.»
9 Binton wido fintsuwotsnat beyi sheengon beyiru datsatsi nugúsuwots bi b mis'or keshet s'uwo bobek'or b jangosh kuhar bo eepeti, 10 Hzk'. 26:16-17 b kúúno sharr wokoon need'de'er «Nee een kitune, nee kup' kitu Babilone! ni angsho ik sa'atotse niyats b́ waatsotse, indowe neesha!» bo etiri.
11 Hzk'. 27:31-36 Bo jaaki k'ac'o haniyak boatse keewitwo bí altsotse datsatsi jaktswots bish eepetune, shiyanitune, 12 Bo markabats kuriyets awntso, ambaro, mangts shútso, ink'uwo, tahi sheengo, hamrawiya eteef arts taho, hariyon wozets taho, tahi bironat shak' shaaw wotts mit jamo, dangesh gásho, k'awnts shaaw kishf mitatse dozets jamó, k'áázo, bíronat shenon dozets k'ac' jamo, 13 Hzk'. 27:12-13, 22 k'erafa, k'memiyo, kerbeya eteetso, it'ano, woyoniyon dutsets biro, woyira eteets miti zeyito, buudo, sndeyo, minzwotsi, mererwotsi, farshwotsi, seregelo, guutswotsnat k'osh ashuwotsiye 14 Bowere «Nee n tewnts sheeng keew jamwots niyatsere wokat k'az amrne, n gaalonu n s'ilalonú b́ jamon t'afwtsere, haniyako jamanots b́jamon daatsratsne!» etetúne biisha. 15 Hzk'. 27:31; 36 Jamkeewanotsi keewedek't galetswotsi wotts jaktswots b kúúnman sharr wokoon need'itúne, eefr shiyaanefetsrnwere, 16 «Tahi sheengonat bí aro hamrawi wotts tahi bironowere tahef teshtsu, awntsonat mangts shútsono, ink'uwon baatsf teshtsu, een kitush indowe biisha! indowe biisha! 17 Isa. 23:14; Hzk'. 27:26-30 mank'o bodts gaalo ik sa'atutse t'af b́wtsi!» etetúne.
Markabutse aliru jamwots, markabon sha'iru ash jamwots, markabatse finiru jamo, aats k'aratse jaakiru jamo wokoon need'wtsitúne, 18 Hzk'. 27:32 Bi b mis'or keshet s'úwo bobek'tsok'on, «Kit eenani arts kito k'osh kito b́jamon fa'a b́teshi?» ett bokuhi. 19 Hzk'. 27:30-34 Botookats k'úndo kishfetst, eepfetst, shiyaanefetsr hank'o erfetsr kuuhitúne, «Aats k'aratse markabwotsi detsts jamwots b gaalon galetswotsi bowoti, kit eenman ik sa'atutse di'ebwtstsotse indowe biisha! indowe biisha!» 20 Darono! biyatse tuutson gene'owe! Ik'o it ats bfiintsatse tuutson biyatsats bí angshtsotse it S'ayinwotsnat wosheetswotsu nebiywotswere gene'úwore!
21 Erm. 51:63-64; Hzk'. 26:21 Maniyere il melaki kup' iko di'i shútsi eenok'o bodts shúts iko k'aaúdek't hank'o err aats k'aromaants shap'etwe «Een kitu Babilon hank'o angnon gifneyar dihitwaniye, haniyakowere b́ jamon daatseratsane, 22 Hzk'. 26:13; Isa. 24:8 begena eteetso t'imbok'o t'imbirwotsnat duubi k'ááro, turaro fugirwatsnat gaato fugfuwots k'ááro, aani gitlo niyoke shisheratse, kon naari kishi danon finitu dani telefetso haniyak niyoke daatseratse, di'shútsi k'ááronwere aani niyoke shisheratse. 23 Erm. 7:34; 25:10 C'eeshi shááno haniyak niyatse c'esheratse, guyonat guyu k'ááro haniyakon niyoke shisheratse, jaakiru nikwotsu datsatsi ash een eenwotsiye boteshi, ni atono ashuwotsi darirne.»
24 Erm. 51:49 «Biitsnowere nebiyotsnat S'ayinwots, datsatse ud'etswots ash jami s'atso daatsere.»

- Yohans Bek'o
- <
- 18
- >

18:2 Isa. 13:21; 21:9; Erm. 50:39; 51:8; Bek'. 14:8

*18:2 S'ootsa: Etirwo ik ik yoots kishon guut'ets mas'aafi biitsotse aaliye.

18:3 Isa. 23:17; Erm. 51:7

18:4 Isa. 48:20; Erm. 50:8; 51:6; 45

18:5 Aze. 18:20-21; Erm. 51:9

18:6 Dub. 137:8; Erm. 50:29

18:10 Hzk'. 26:16-17

18:11 Hzk'. 27:31-36

18:13 Hzk'. 27:12-13, 22

18:15 Hzk'. 27:31; 36

18:17 Isa. 23:14; Hzk'. 27:26-30

18:18 Hzk'. 27:32

18:19 Hzk'. 27:30-34

18:21 Erm. 51:63-64; Hzk'. 26:21

18:22 Hzk'. 26:13; Isa. 24:8

18:23 Erm. 7:34; 25:10

18:24 Erm. 51:49

© 2018 TWFTW